23.5.2007 Den Europæiske Unions Tidende L 131/7 KOMMISSIONENS FORORDNING (EF) Nr. 551/2007 af 22. maj 2007 om ændring og berigtigelse af forordning (EF) nr. 952/2006 om gennemførelsesbestemmelser til Rådets forordning (EF) nr. 318/2006 for så vidt angår forvaltning af det indre marked for sukker og kvoteordningen KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1), særlig artikel 40, stk. 1, litra a), b) og d), og ud fra følgende betragtninger: Artikel 6, stk. 3, i Kommissionens forordning (EF) nr. 952/2006 ?) definerer virksomhedernes  produktion med henblik på den fælles markedsordning for sukker i det særlige tilfælde, hvor en virksomhed overdrager sin produktion til en anden virksomhed. Denne produktion anses for at være kommittentens produktion på visse vilkår, herunder hvis forarbejderens og kommittentens samlede sukkerproduktion er højere end summen af deres kvoter. Denne bestemmelse bør tilpasses i lyset af artikel 3 i Kommissionens forordning (EF) nr. 493/2006 af 27. marts 2006 om overgangsforanstaltninger i forbin- delse med reformen af den fælles markedsordning for sukker og om ændring af forordning (EF) mnr. 1265/2001 og (EF) nr. 314/2002 ), der fastsætter bestemmelser om forebyggende tilbagetrækning, der gælder for den del af kvoteproduktionen, som overstiger den tærskel, der er fastlagt i henhold til nævnte artikels stk. 2. Formålet med foranstaltningen er at incitere sukkervirksomhederne til frivilligt at nedskære deres produktion i produktionsåret 2006/07. Det er også nødvendigt at ændre definitionen af produktion i artikel 6, stk. 3, litra b), i forordning (EF) nr. 952/2006, så den ikke afskrækker producenterne fra at nedskære deres produktion. Definitionen af produktion for produktionsåret 2006/07 bør derfor vedrøre summen af de forebyggende tilbagetrækningstærskler i stedet for summen af kvoter. (1) EUT L 58 af 28.2.2006, s. 1. Senest ændret ved Kommissionens forordning (EF) nr. 247/2007 (EUT L 69 af 9.3.2007, s. 3). () EUT L 178 af 1.7.2006, s. 39. (?) EUT L 89 af 28.3.2006, s. 11. Senest ændret ved forordning (EF) nr. 119/2007 (EUT L 37 af 9.2.2007, s. 3). ) I artikel 13, stk. 1, i forordning (EF) nr. 952/2006 er det fastsat, at virksomhedernes forpligtelse til at beregne månedspriser omfatter henholdsvis kvotesukker og sukker uden for kvote. Denne sondring er dog ikke rele- vant for raffinaderier, da deres aktivitet, som går ud på at raffinere importeret sukker, ikke er afhængig af tilde- lingen af kvoter. Det forhold, at sondringen mellem kvotesukker og sukker uden for kvote ikke vedrører dem, bør angives udtrykkeligt for at undgå usikkerhed. For sukker til industrielle formål bør det prisindberet- ningssystem, der er fastsat i henhold til artikel 4 i forord- ning (EF) nr. 318/2006, fokusere på transaktioner af en vis minimumsmængde, da der ikke er nogen særlig inte- resse i at fastlægge en prisindikator for transaktioner, hvis mængderne er ubetydelige. Der bør derfor fastsættes en minimumstærskel for anvendelsen af kravet om at fast- lægge og meddele Kommissionen det månedlige gennem- snit af købspriser. Anvendelsen af de overgangsbestemmelser for fremsen- delse af prisdata til Kommissionen, der er fastsat i artikel 15 i forordning (EF) nr. 952/2006, bør videreføres til første kvartal af 2008, så der kan udarbejdes en rapport om ordningens anvendelse, og et edb-system kan tages i brug. De engangsafgifter, der skal betales for supplerende sukkerkvoter og for supplerende isoglucosekvoter i henhold til artikel 8, stk. 3, og artikel 9, stk. 3, i forord- ning (EF) nr. 318/2006 indgår i Fællesskabernes egne indtægter, jf. artikel 2, stk. 1, litra a), i Rådets afgørelse 2000/597/EF, Euratom af 29. september 2000 om ordningen for Fællesskabernes egne indtægter (9). Datoen for meddelelse af disse beløb til debitor bør fast- lægges nærmere for at kunne bestemme datoen for fast- læggelse af EFs fordring i overensstemmelse med artikel 2, stk. 2, andet afsnit, i Rådets forordning (EF, Euratom) nr. 1150/2000 af 22. maj 2000 om gennem- førelse af afgørelse 94/728/EF, Euratom om ordningen for Fællesskabernes egne indtægter (”). (?) EFT L 253 af 7.10.2000, s. 42. (') EFT L 130 af 31.5.2000, s. 1. Ændret ved forordning (EF, Euratom) nr. 2028/2004 (EUT L 352 af 27.11.2004, s. 1).